google/wiki40b huggingface dataset:
Troposfæren

Troposfæren er den laveste delen av jordens atmosfære og det er i denne delen skyer og de fleste værfenomener dannes. Høyden av laget avhenger av hvor mye solenergi som når overflaten. Derfor er laget høyest over tropiske områder, omtrent 16–18 km, og avtar til under 10 km over polområdene. Troposfæren består av omkring 80 % av atomsfærens totale masse og nesten all vanndamp og nesten alle aerosoler. 
Nitrogen og oksygen er de viktigste gassene i troposfæren. 
Ordet troposfære stammer fra gresk "tropos" som står for "vending" eller "blanding".

Temperatur

I troposfæren faller temperaturen med et gjennomsnitt på 6,4°C pr 1 km i høyden. Dette fallet kommer av adiabatisk avkjøling, som i prinsippet består i at når det atmosfæriske lufttrykket faller, utvider luften seg. For at luften skal kunne utvide seg må den gjøre et arbeid på sine omgivelser, og energien som blir brukt til dette fører til at temperaturen faller (pga Bevaring av energi). 
Temperaturen synker til omtrent -52°C ved begynnelsen av tropopausen. Ved polene er troposfæren tynnere og temperaturen synker bare til omtrent -45°C, mens den over ekvator kan nå -75°C.

Tropopause

Nivået der temperaturen slutter å falle kalles tropopausen, og markerer grensen mellom troposfæren og stratosfæren. I stratosfæren stiger temperaturen med høyden igjen.
Hamar domkirke

Kirkebygningen

Byggverket er i tegl og er utformet som en beskjeden langkirke, utført i en enkel tysk-romansk stil. Domkirkens eksteriør er sparsomt ornamentert med unntak av inngangsportalen, som er svært forseggjort. 
Interiørmessig har domkirken en altertavle som forestiller en oppstanden nordisk Kristus, utført av maleren Henrik Sørensen i 1954. Bildet han har malt, viser for øvrig Kristus uten tornekrone eller tydelig glorie, hvilket må anses som uvanlig.

Historie

Den gamle domkirken i Hamar ble ødelagt av svenskene under den nordiske sjuårskrigen i 1567. I byggeperioden ble Vang kirke benyttet som bispekirke til Hamar domkirke ble innviet den 15. desember 1866.
Rundt 1920-tallet kom det flere interiørmessige endringer for å gi kirkerommet et rikere og vakrere preg. Dette arbeidet ble utvidet på initiativ fra biskop Kristian Schjelderup i årene 1952–1954, da det skjedde en rekke omfattende endringer som fjerning av kirkeinventar og total forandring av kirkerommet. Denne prosessen ble startet av biskop Schjelderup, som ønsket å omskape det gamle kirkerommet til å ligne en katedral, med større verdighet og pakt med sin tid. 
Bare døpefonten og to alterlysestaker i sølv er det eneste som er igjen av det opprinnelige interiøret før 1952. Kirkerommet er i dag preget av Schjelderups teologiske oppfatninger og kan betraktes som en helhetlig tolkning av hans kristendomsforkynnelse. Den 9. mai 1954 sto domkirken ferdig restaurert etter planer utarbeidet av arkitekten Arnstein Arneberg. Arnebergs mest markante forandring var det løftede midtpartiet i kirkerommet, som var inspirert av basilikaformen.
Takmaleriene er malt av Arve Hagen og skal forestille evangelistene, Den hellige ånd og en musiserende engel som hovedmotiv. På veggen over korbuen har han også malt den korsfestede Kristus. Alterringen er skåret ut i tre av Anthon Røvik og prydet med drueranker og den såkalte «bispeporten» som bærer relieffer med lammet og hjorten. Prekestolen er også skåret ut av Røvik etter tegning av arkitekt Arneberg. Figuren i den ene fyllingen forestiller den hellige Frans av Assisi. Englefiguren på himlingen over prekestolen er skåret av Ragnhild Butenschøn. Det tidligere altermaleriet fra 1866, som forestiller Jesus i Getsemane, og som er utført av Christen Brun, er hengt opp under orgelgalleriet i påvente av restaurering.
I 1970-årene ble dekorasjoner på veggene i koret overmalt, noe konservatorer avdekket og restaurerte i 2006, finansiert gjennom en privat gave.
Coleomethia

Utseende

Små (oftest mindre enn 10 millimeter), spinkle, mørke trebukker. Antennene er betydelig lengre enn kroppen, i alle fall hos hannene. Pronotum er tønneformet, omtren så langt som bredt. Dekkvingene er mer eller mindre forkortede med avrundet spiss, og dekker ikke bakkroppen.

Utbredelse

Slekten er utbredt i det sørlige USA (Texas), i Mexico og sørover til Costa Rica.
Merton College

Bygningene

«House of Scholars of Merton» (Huset til Mertons lærde) hadde først opphold i Surrey (dagens Merton) foruten også i Oxford, men det var ikke før på midten av 1260-tallet at Walter de Merton ervervet seg kjernen av dagens sted i Oxford sammen med sørsiden av hva som da var St John's Street (i dag Merton Street). Fakultet ble fundert på dette stedet i 1274 da Walter gjorde sine siste revisjoner til fakultets statuetter.
Den opprinnelige overtagelsen inkluderte St Johns sognekirke (som ble avløst av kapellet) og tre hus øst for kirken som nå danner den nordlige rekken av Front Quad. Walter fikk også tillatelse fra kongen til å utvide eiendommene sør for den gamle bymuren til å danne dagens bortimot kvadratiske område. Fakultet fortsatte å akkvirere andre eiendommer etterhvert som de ble tilgjengelige på begge sider av Merton Street. Ved en tid eide fakultet alt land på dette området som nå er fakultetet Christ Church til det sørøstlige hjørnet av byen. Landet til øst ble til slutt dagens parkanlegg mens den vestlige enden ble leid av Warden Rawlins i 1515 for grunnleggelsen av fakultet Corpus Christi College til en årlig leie litt over £4.

Grunnleggelse og opprinnelse

Merton College ble grunnlagt i 1264 av Walter de Merton, kansler og biskop av Rochester. Det har hevd på å være det eldste fakultet i Oxford, skjønt dette kravet bestrides av Balliol College og University College. Kjernen i Merton Colleges hevd på å være det eldste fakultet er at fakultet ble utplasset ved sin grunnleggelse. Mertons statuetter dateres tilbake til 1274 mens hverken Balliol eller University College hadde statutter før på 1280-tallet. Merton var også første med å ha et samfunn av lærde og vitenskapsmenn som arbeidet for akademiske formål enn kun et stad hvor de bodde.

Rojalistiske sympatier under borgerkrigen

I løpet av den engelske borgerkrigen var Merton det eneste fakultet ved University of Oxford som ikke tok parlamentets side. Grunnen for dette var Mertons irritasjon over innblandingen av deres Visitor, erkebiskopen av Canterbury. Grunnen til dette var at fakultet ble flyttet til London på begynnelsen av borgerkrigen og dets bygninger ble rekvirert av rojalistene og huset mange fra Karl Is hoff da Oxford ble benyttet som rojalistenes hovedstad. Dette inkluderte også kongens franske hustru, dronning Henrietta Maria, som bodde i eller nær det som i dag kalles for Dronnings rom, rommet over buehvelving mellom Front og Fellows' Quads.
Striden ble hurtig avklart etter borgerkrigen og et portrett av Karl I henger i dag i Merton's Hall som en påminnelse av stedets rolle under hans hoff.

Kjente personer fra Merton

Denne listen av medlemmer fra Merton og alumni (tidligere elever) er gruppert i århundrer; hvor personens liv strekker seg over et århundre er datoen for immatrikulering brukt, og gitt i klammer. Navnene er ordnet alfabetisk ved etternavn innenfor hver gruppe.
På Treff med 1

På Treff med 1 er den første platen i Treff-serien, utgitt av Arve Sigvaldsen, på hans eget selskap Talent Produksjon i 1972. Tidligere hadde han stått som ansvarlig for Treff nr 1-4 på RCA International, men viderførte nå konseptet på sitt nystartede norske plateselskap. Artistene var de samme: Inger Lise Rypdal, Gro Anita Schønn og Stein Ingebrigtsen med utvalgte gjester. Denne første platen inneholdt store hits som «Bottoms Up» og «Sylvias Mother», samt sporet «Popcorn» som egentlig var en inststrumental hit, komponert av amerikaneren Gershon Kingsley, men som fikk norsk språkdrakt av Arve Sigvaldsen, og ble noe av en kultsang for Inger Lise, Gro Anita og Stein.
Disterna

Utseende

Middelsstore, mer eller mindre gråspraglete trebukker.

Levevis

Som de fleste andre trebukker borer larvene i ved.

Utbredelse

Slekten er utbredt i Australia og på Ny.Guinea
Kandyse McClure

Skuespillerkarriere

Hun ble en populær ung stjerne gjennom tv-serien Higher Ground, der hun bl.a. spilte sammen med Hayden Christensen. Hun har også spilt sammen med Lou Diamond Phillips i tv-filmen In a Class of His Own fra 1999. Hun har hatt en gjentatt rolle i tv-serien Jeremiah, før hun fikk rollen i Battlestar Galactica.
McClure fikk stor ros for sin rolle som «Sue Snell» i tv-filmen, Carrie i 2002, en ny versjon av Stephen King's kjente roman.

Battlestar Galactica

I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. McClure spilte rollen som «Anastasia "Dee" Dualla», en av offiserene ombord på Battlestar Galactica. Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte fire sesonger.
Austrian Literature Online

Austrian Literature Online (ALO) er et østerriksk digitaliseringsprosjekt iverksatt av Universitetsbiblioteket i Innsbruck, Universitetsbiblioteket i Graz og Johannes-Kepler-Universitetet i Linz.
ALO er sammen med ANNO-prosjektet til Østerrikes nasjonalbibliotek det største østerrikske digitaliseringsprosjektet av sin art. I august 2004 ble artikkel nr. 4000 ferdigstilt.
Buddha

Liv og lære

Siddharta Gautama var sønn av kong Suddhodana i Sakyadynastiets hovedstad Kapilavastu (i Nepal-distriktet Kapilvastu, på grensen mellom det nåværende Nepal og den indiske provinsen Bihar). Som ung levde han et bekymringsløst liv i luksus. En plutselig erkjennelse av sykdom, alderdom og død fremkalte en åndelig krise. Det fikk ham til å dra bort og søke etter svar på åndelige spørsmål. Han utøvde lenge en streng askese, men ble skuffet over dette også. Han satte seg så i meditasjon under et fikentre ved det nåværende Bodh Gaya i Bihar, og opplevde samme natt det avgjørende gjennombrudd, «oppvåkningen». Etter dette fikk han ærestittelen Buddha, det vil si «den oppvåknede», og vandret rundt og spredte sin innsikt og kunnskap i 45 år. Han grunnla en forening, sangha, med disipler, bhikku. Folk fra alle sosiale lag kom for å høre ham. Da han døde i en alder av 80 år, var han blitt kjent og ansett. Klostersamfunnene han grunnla er i dag blant verdens eldste organisasjoner.
Siddharta Gautama regnes i dag for å ha vært en faktisk historisk person. Det oppstod likevel tidlig en mengde legender og bemerkelsesverdige fortellinger om Buddhas liv. Det fortelles for eksempel om hans nedstigning fra Tushita-himmelen, om omstendighetene rundt hans fødsel og ellers mye fra både hans barndom og voksne liv.
Buddha blir av sine tilhengere, og av hele den eldste tradisjonen, ikke betraktet som en gud, men som et enestående vesen som ved egen kraft nådde frem til innsikt.

Buddha-framstillinger i kunsten

Buddha fremstilles på mange måter i billedkunsten. Buddha-bilder lages ofte med stiliserte håndstillinger, som uttrykker forskjellige gester. Han avbildes også liggende, idet han inntrer i nirvana.
Skins (XXXTentacion-album)

Skins (skrevet med store bokstaver) er det tredje studioalbumet av den amerikanske rapperen XXXTentacion, utgitt 7. desember 2018. Dette er en av prosjektene XXXTentacion jobbet med før hans død, og hans første album utgitt posthumt. Første singel fra albumet, Bad!, ble utgitt 9. november. Både Travis Barker, trommeslageren fra pop punk-bandet Blink-182 og den amerikanske rapperen Kanye West er gjesteartister på sangen One Minute XXXTentacion er også forventet å være posthum gjesteartist på Kanye Wests kommende album, Jesus Is King. Albumet ble lekket til flere nettsider 4. desember, tre dager før utgivelsen.
Hovedsammenslutning

Internasjonalt

De internasjonale sammenslutningene av nasjonale fagforeninger kalles på engelsk Global Union Federations (GUF). Tidligere var betegnelsen International Trade Secretariats (ITS), men denne betegnelsen er nå foreldet.
På norsk brukes ofte betegnelsen Global fagforeningsføderasjon. Mer uformelt kalles de internasjonaler, f.eks Metallarbeiderinternasjonalen, Tekstilinternasjonalen, etc.
De globale fagforeningsføderasjonen er sektorielt inndelt. En nasjonal fagforening kan være medlem av flere føderasjoner samtidig hvis de krysser føderasjonenes organisasjonsområde. 
Eksempler på globale fagforeningsføderasjoner:
IMF – International Metalworkers’ Federation
ITGLWF – International Textile, Garment and Leather Workers Federation
ITF – International Transport Workers’ Federation
PSI – Public Service International
BWI – Building and Woodworkers International
EI – Education International
UNI – Union Network International
ICEM – International Federation of Chemical, Energy, Mine & General Workers’ Unions

Lovmessig hjemmel i Norge

Tjenestetvistloven, som gjelder i statssektoren, stiller disse kravene til en hovedsammenslutning på arbeidstakersiden: Den må ha minst fem medlemsorgansiasjoner og representere minst 20 000 medlemmer, eller ha minst tre medlemsorganisasjoner med til sammen 40 000 medlemmer. 
I Arbeidstvistloven har følgende innstillingsrett til arbeidsretten: Arbeidsgiverforening, som omfatter minst 100 arbeidsgivere, der tilsammen beskjeftiger minst 10 000 arbeidere, samt fagforening, som teller minst 10 000 arbeidere.
Alena Kaufman

Idrettskarriere

Hun deltok ved VM i langrenn og skiskyting for funksjonshemmede 2013 i Sollefteå i Sverige. Hun kom hun på 8.-plass på langrennssprinten, og i skiskyting kom hun på 9.-plass på 10 km og 12,5 km, og 10.-plass på 6 km.  
Hun vant både 6 km og 10 km skiskyting ved Paralympiske vinterleker 2014 i Sotsji i Russland, og deltok også på det russiske stafettlaget som vant 4 x 2,5 km langrenn. Hun kom i tillegg på 2.-plass på 12,5 km skiskyting, og hun kom på 3.-plass på langrennssprinten. På 15 km langrenn kom hun på 5.-plass, og på 5 km kom hun på 4.-plass.
Hornulke

Om arten

Hornulke finnes i arktiske kyststrøk og indre deler av Østersjøen. I tillegg finnes det endel isolerte bestander i ferskvann i Norge, Sverige, Finland, Russland og Nord-Amerika.

Beskrivelse

Hornulke har et bredt og flatt hode, med flere pigger på gjellelokkene. Individer som lever i ferskvann mangler de fire fremtredende beinknutene på hodet.
De største individene blir opptil 60 cm.
LASER5 Linux

LASER5 Linux er en tidligere japansk Linuxdistribusjon som var basert på Red Hat Linux. Distribusjonen ble utviklet av LASER5 Co., Ltd., som ble etablert i Tokyo i august 1999. LASER5 Linux hadde forbedret støtte for japansk.
Distribusjonen benyttet skrivebordsmiljøene GNOME og KDE i tillegg til vindusbehandlerne Fluxbox og Wmaker. Distribusjonen hadde 32-biter x86 som plattform.
Siste versjon var 7.2 og ble lansert 14. desember 2001.
Lillesands-Posten

Lillesands-Posten er en avis som blir utgitt i Lillesand og Birkenes kommuner i Aust-Agder. Avisa eies av Agderposten, og har blitt gitt ut siden 1800-tallet. Den kommer ut to ganger i uka, tirsdag og fredag.
Storehesten Opp 2015

Storehesten Opp 2015 ble arrangert 22. august 2015, og var 15. gang dette motbakkeløpet i Sunnfjord ble arrangert. Arrangør var Gaular Idrettslag.
Odderøya fyr

Fyrets utvikling

Den opprinnelige fyrbygningen var liten, skrøpelig og lå lavt i terrenget ytterst på pynten. Fyrdirektøren hadde satt følgende ramme for anlegget: «Bekvemeligheder med største Økonomi og saavidt at et Par enslige Folk kan bo der». Også teknologien var enkel i starten. Hovedlampen var en rundbrenner med parabolsk reflektor som vendte sørover. Den var skjermet for bare å være synlig i trygt farvann mellom Grønningen og Oksøy og for å markere leden videre innover. I tillegg hadde fyret to flatbrennerlamper med reflektorer, én i retning Dybingen og én inn mot havnen. Alle tre lampene lyste ved brenning av rapsolje. Hovedlampen skulle være tent fra solnedgang til soloppgang hele året.
I 1874 ble fyret flyttet høyere opp dit den fredede fyrstasjonen ligger i dag og fikk høyere standard. Men heller ikke nå fungerte fyrlykten tilfredsstillende. I 1885 ble det derfor montert en fyrlampeoperatør som ga et blinkende lys for å skille fyrlyset fra bakgrunnsbelysningen fra byen. Året etter ble det satt opp en 700 kg tung tåkeklokke i en galge foran gavlveggen mot sjøen.
I 1914 fikk fyrlykten på Odderøya et 4. ordens linseapparat.
I 1927 og 1928 ble både fyrlykten og tåkeklokken elektrifisert. Dermed var det slutt på bæring og påfylling av petroleum, snyting av veker og pussing av sotete lampeglass og ruter. Nødaggregat ble også installert.
I 1984 ble det satt opp en ny, moderne fyrlykt foran den gamle fyrbygningen. Linseapparatet fra 1914 ble overført til den nye lykten. Samtidig ble fyrstasjonen automatisert og avfolket.

Status

Fyrstasjonen på Odderøya er et typisk, lite trefyr med tårn og lykt i gavlen på bolighuset. Fyrstasjon er et karakteristisk trekk i Kristiansands havnebilde og har fyrhistorisk og opplevelsesmessig verdi ved sin forbindelse til Oksøy og Grønningen fyrstasjoner. Det frittliggende tåkeklokkeanlegget er det eneste av sitt slag som er bevart i Norge. Fyrstasjonen ble fredet etter lov om kulturminner i 1994. Området har vært båndlagt av forsvaret, men er nå delvis frigitt som turområde. Vest-Agder fylkeskommune kjøpte anlegget fra Kystverket for 500 000 kroner i 2005.
Jærmuseet

Jærmuseet  er regionalt vitensenter for Sørvestlandet og regionmuseum for kommunene Randaberg, Sola, Sandnes, Gjesdal, Klepp, Time og Hå. 
Museet ble grunnlagt i 1985 av jærkommunene Sandnes, Sola, Randaberg, Hå, Klepp, Time og Gjesdal. Museet er organisert som stiftelse. Hovedkontoret ligger på Vitengarden på Nærbø. 
Jærmuseet forvalter og produserer kunnskap og formidler kunnskapsbaserte opplevelser. Museet skal bidra til at folk flest, og særlig barn og unge, får økt kunnskap og bedre forståelse for disse sammenhengene, slik at en kan opprettholde og videreutvikle et teknologibasert samfunn som samtidig tar vare på natur og miljø, kultur og historie.
Museet formidler den regionale industrihistorien i nyere tid.

Priser

Jærmuseet ble i 2009 kåret til "Årets museum" av Norges Museumsforbund, og vant den europeiske Micheletti Award 2009 for beste teknologiske museum i Europa
Fylkesvei 7942

Fylkesvei 7942 går mellom Langfjordbotn og Akkarvik i Skjervøy kommune. Veien er 8,8 km lang.
Frem til 2019 hadde veien betegnelsen fylkesvei 348.
Statskontoret (Sverige)

Statskontoret er et svensk statlig forvaltningsorgan som sorterer under Finansdepartementet og har til oppgave å på regjeringens oppdrag bistå med utregninger og oppfølgning av statlig og statlig finansiert virksomhet samt overgripende spørsmål om den offentlige forvaltningens funksjon og utvikling. I arbeidet inngår å analysere virksomheter og myndigheter fra et effektivitetsperspektiv, evaluere effekter av statlige tiltak samt gi underlag for utprøving og utvikling.
Utrednings- og utregningsoppgavene gjennomføres på oppdrag av regjeringen og etter avtale med Regeringskansliet.
Fra og med 2008 har Statskontoret regjeringens oppdrag å svare for løpende oppfølgning av det kommunale utjevningssystemet, blant annet gjennom å ta frem metoder for å følge utjevningen. Statskontoret skal også gjennomføre analyser og gi forslag på justering av den eksisterende modellen.
Radøy/Manger Fotballklubb

Historikk

Radøy/Manger kom seg til 2. runde i den norske cupen i 2005 etter de hadde slått Jotun Årdalstangen 2-0 i den første runden, i 2. runde i cupen møtte de Bergensklubben Brann. Det endte med en fullt fortjent Brannseier, men ikke overbevisende mot det daværende tredjedivisjonslaget.
Tross fullstendig dominans før pause, ledet Brann med kun Raymond Kvisviks straffemål, før Erlend Hanstveit kronglet inn 2-0 midtveis i andre omgang. Så skapte hjemmelaget litt spenning ti minutter før slutt, da Tom Sanne skåret selvmål og Sindre Marøy fikk tuppet ballen forbi Håkon Opdal, men Bengt Sæternes drepte hjemmelagets håp på overtid. 
I cupkampen mot Brann ble det publikumsrekord på Sletta Stadion, det var ca. 1700 som så kampen.
I første runde av cupen mot Jotun Årdalstangen (2-0 til Radøy/Manger) i 2005 ble det en historisk seier for Radøy/Manger. Hverken Radøy IL eller Radøy/Manger hadde kommet seg til 2. runde i cupen før dette.
Radøy/Manger rykket ned fra 3. divisjon i 2007.
Radøy/Manger vant vår-cupen på Osterøy i 2009. I finalen møtte de Nordre Holsnøy, og det endte med 2-1 seier til Radøy/Manger. Målene ble scoret av veteranen Ronny Thomassen.
Radøy/Manger spiller 2013-sesongen i 3. divisjon, etter å ha rykket opp fra 4. divisjon i 2011 ved å slå Hovding 10-1 sammenlagt i kvalifiseringen.
The Reluctant Fundamentalist

Sammendrag

I 2011 blir Anse Rainier, en amerikansk professor ved Lahore University, kidnappet. Krav om løsepenger blir sendt til en amerikansk ambassade. Bobby Lincoln (Liev Schreiber), en amerikansk journalist i Pakistan, intervjuer Chigge Khan (Riz Ahmed) ved en cafe. Lincoln mistenker Khan for å være involvert i kidnappingen av Rainier. Under intervjuet med Lincoln, sier Khan at han faktisk var i kontakt med en terrorist-celle. 
Flere år tidligere fikk Khan fikk et stipend til Princeton University, og etterpå fikk han jobb på Wall Street. Den 11. september 2001 var Khan på forretningsreise. Når han returnerer til USA, blir han kroppsvisitert og avhørt av FBI. Khan sa opp jobben i USA, og reiste tilbake til Lahore. Han blir ansatt ved et universitet, og uttrykker misnøye over det politiske samarbeidet mellom Pakistan og USA. Myndighetene mistenker ham for å være Al-Qaida-medlem. De ransaker hans kontor og hjem, og truer familien hans. 
Mens Lincoln og Khan snakker i kafeen, samler mange demonstranter seg i nærheten. Lincoln blir presset av CIA til å skaffe informasjon fra Khan, om hvor den kidnappede Rainier befinner seg. Protestene blitt stadig mer fiendtlig i nærheten av kafeen, og Lincoln må bruke Khan som levende skjold når han prøver å komme seg unna.
General Electric

Beskrivelse av virksomheten

GE er engasjert i utvikling, produksjon og markedsføring av et vidt spekter av produkter for å generere, overføre, fordele, kontrollere og forbruke elektrisitet. Produktene har et vidt spekter av anvendelsesområder: Belysning, industriell automasjon, utstyr for elektrisk fordeling og kontroll, lokomotiver, strøm-generatorer, produkter for strømlevering, service til kjernekraft, jetmotorer, kjemikalier og utstyr for behandling av vann og prosessanlegg, sikkerhetsutstyr, syntetiske materialer.
Tjenester omfatter kringkasting og TV-kanaler, produkttjenester, elektriske forretninger, elektrisk installasjon, ingeniørtjenester og reparasjon.
Kundene omfattes innenfor infrastruktur, industri, helseforetak, nettverkstilbydere, finanssektoren og konsumsektoren.

Forskning og utvikling

GE fører en «Ecomagination» (økotenkning) kampanje for å øke omsetning samtidig som budsjettet for forskning og utvikling fordobles fra det nåværende nivå på $ 700 mill. Fremtidige produkter vil være lokomotiver som går på solenergi, fly med lavt utslipp av eksos, mer effektiv belysning og mer avanserte systemer for vannrensning.
Ifjor reduserte GE sine energiutgifter med $ 70 mill. og reduserte sine utslipp av klimagasser med 150 000 tonn.

GE Broadcast

GE Broadcast eier TV-konglomeratet NBC Universal, som igjen eier bl.a fjernsynskanalene under CNBC, TV-kanalene under NBC, og filmselskapet Universal Pictures.